منشی عبد الکریم

عبد الکریم (پیدائش: 20 اگست 1863–وفات: اپریل 1909) ملکہ وکٹوریہ کے منشی تھے۔ کچھ کہتے ہیں کہ وہ ملکہ کے اردو کے استاد بھی تھے۔ ان کو دربار میں اردو "کلرک" کا عہدہ بھی حاصل تھا۔ حافظ عبد الکریم صاحب نے ملکہ وکٹوریہ کے ساتھ پندرہ (15) سال کام کیا۔ 1887ء میں ہندوستان سے دو ہندوستانیوں کو ملکہ وکٹوریہ کی گولڈن جوبلی پر انہیں ایک مہر پیش کرنے کے لیے انگلستان لایا گیا۔

منشی حافظ عبد الکریم کو شروع میں ملکہ وکٹوریہ کے مطبخ خانے میں بیرا لگایا گیا تھا۔ ملکہ ان کے کاموں ،سچائی اورمہارت متاثر تھی۔ لہذا وہ جلد ہی ملکہ کے منشی کے عہدے پر مقرر ہو گئے- انھوں نے ملکہ کو اردو زبان کے اسباق دیے اور ہندوستان کے رسوم و رواج سے متعارف کروایا۔ بعد میں وہ ملکہ کے "ذاتی کلرک" مقرر ہوئے۔ اور کچھ ہی دنوں بعد ترقی انکا مقدر بن گئی۔ 1895ء میں انھیں ملکہ وکٹوریہ نے " آرڈر آف انڈین ایمپریل" اور 1899ء میں "رائل وکٹوریہ آرڈر" کے خطاب سے نوازہ۔ ملکہ وکٹوریہ نے منشی صاحب کو آگرہ میں اراضی بھی عطا کی۔ ملکہ وکٹوریہ کے انتقال کے بعد ان کے صاحب زادے شاہ ایڈورڈ ہفتم نے منشی عبد الکریم کو دربار سے نکال دیا اور انھیں واپس ہندوستان بھجوادیا۔ مگر شاہ ایڈورڈ ہفتم نے ملکہ وکٹوریہ کے جنازے پر منشی عبد الکریم کو ملکہ وکٹوریہ کا چہرہ دیکھنے کی اجازت دے دی تھی۔ ہندوستان واپس آ کر آگرہ کے "کریم لاج" میں قیام پزیر ہوئے۔ 1909ء میں ان کا انتقال اسی گھر میں ہوا۔ ان کے انتقال کے بعد منشی صاحب اور ملکہ وکٹوریہ کے حوالے سے کئی کہانیاں گردش میں آئیں۔ ان کہانیوں کی سچائی یا حقیقت کے کوئی ٹھوس ثبوت نہیں مل سکے۔

برطانیہ آمد 
منشی آگرہ سے اوائل 1887ء میں روانہ ہوئے اور یکم جون 1887ء کو برطانیہ پہنچے۔

وفات 
منشی عبد الکریم نے 46 سال کی عمر میں 27 اپریل 1909ء میں آگرہ میں وفات پائی۔ منشی کی تدفین قبرستان پِچ کویاں، آگرہ میں کی گئی۔

مزید دیکھیے 
 ملکہ وکٹوریا اور منشی عبد الکریم
 وکٹوریا اینڈ عبدل

حوالہ جات

بیرونی روابط 
 ملکہ وکٹوریہ کی آخری محبت
 ملکہ وکٹوریہ کی آخری محبت (2012)
 ملکہ وکٹوریا اور عبد الکریم: ڈائریان راز ظاہر، بی بی سی نیوز، 14 مارچ 2011
 عبد الکریم، جس نے ملکہ وکٹوریہ کو ہندوستانی سکھائی، برٹش لائبریری

1863ء کی پیدائشیں
1909ء کی وفیات
بھارتی مسلم شخصیات
ملکہ وکٹوریہ
ضلع جھانسی کی شخصیات
کامنز زمرہ جس کا ربط ویکی ڈیٹا پر ہے
حفاظ قرآن
برطانوی ہند کی شخصیات
Short description is different from Wikidata